Imtella' April 23, 2021 Illejla se jkun hemm ħafna briju għaliex ma' Ron u Jacqui se jingħaqdu l-kummidjant Mario Cassar, l-attriċi u preżentatriċi Sarah-Lee Zammit u l-kok u esploratur Mario Morales illi se nisimgħu ħafna stejjer divertenti mingħandu! Ma' dawn il-mistednin jingħaqad kantant misterjuż li se jagħtina daqxejn mużika tajba flimkien mal-band residenzjali r-Ronnies. Sarah-Lee tħobb ħafna l-għana għaldaqstant se tkun għal qalbha bil-makkjetta tar-Ronnies! Tirritorna l-logħba popolari 'What's In The Box' li fiha l-mistednin jridu jippruvaw jaqtgħu x'hemm fil-kaxxa u skont sorsi nfurmati tajjeb din il-ġimgħa se tkun qiegħda tilgħab Jacqui u għalkemm Ron jaħseb illi ħelisha għandu sorpriża kbira tistennih. U mid-dehra anke Mario se jinħasad mhux ħażin b'dak li se jsib! Dan u ħafna aktar spettaklu u divertiment waqt Serataron ta' llejla fid-20.50 fuq TVM